               EURÓPAI BIZOTTSÁG
            Brüsszel, 2021.10.7.
            COM(2021) 618 final
            2021/0316(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Spanyolország EGF/2021/001 ES/País Vasco metal kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2021. június 25-én Spanyolország EGF/2021/001 ES/País Vasco metal referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 25. ágazatban (Fémfeldolgozási termék gyártása, kivéve gép, gépi berendezés) a spanyolországi País Vasco (ES21) NUTS 2 szintű régióban történt elbocsátásokat követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2021/001 ES/País Vasco metal

                        Tagállam

                        Spanyolország

                        Érintett régió(k) (NUTS
                           2
                         2 szint)

                        País Vasco (ES21)

                        A kérelem benyújtásának dátuma

                        2021. június 25.

                        A kérelem átvételi elismervényén feltüntetett dátum

                        2021. június 28.

                        A kiegészítő információk iránti kérelem dátuma

                        2021. július 9.

                        A kiegészítő információk benyújtásának határideje

                        2021. július 30.

                        Az értékelés befejezésének határideje

                        2021. október 8.

                        Beavatkozási kritérium

                        Az EGAA-rendelet 4. cikke (2) bekezdésének b) pontja

                        Érintett vállalatok száma

                        6

                        Gazdasági ágazat(ok)

                        (NACE Rev. 2. rendszer szerinti ágazat)
                           3

                        25. ágazat (Fémfeldolgozási termék gyártása, kivéve gép, gépi berendezés)

                        Referencia-időszak (hat hónap):

                        2020. június 2. – 2020. december 2.

                        A referencia-időszak alatt elbocsátottak száma

                        491

                        A megcélzott kedvezményezettek száma összesen

                        300

                        A személyre szabott szolgáltatásokhoz kapcsolódó költségvetés (EUR)

                        1 384 950

                        Az EGAA végrehajtásához kapcsolódó költségvetés
                           4
                         (EUR)

                        0 044 000

                        Teljes költségvetés (EUR)

                        1 428 950

                        EGAA-hozzájárulás EUR-ban (85 %)

                        1 214 607

               A KÉRELEM ÉRTÉKELÉSE

               Az eljárás

               4.Spanyolország 2021. június 25-én kérelmet nyújtott be „EGF/2021/001 ES/País Vasco metal” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek
                  5
               . A Bizottság 2021. június 28-án visszaigazolta a kérelem beérkezését, és 2021. július 9-én kiegészítő információkat kért Spanyolországtól. Spanyolország a kéréstől számított 15 munkanapon belül megküldte a szóban forgó kiegészítő információkat. A teljes kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. október 8-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 491 olyan elbocsátott munkavállalóra vonatkozik, akiknek a NACE Rev. 2. rendszer szerinti 25. ágazatban (Fémfeldolgozási termék gyártása, kivéve gép, gépi berendezés) megszűnt a tevékenységük; ebből 192 eset a hatóságoknak bejelentett csoportos létszámleépítés során történt. A csoportos létszámleépítés összesen 6 vállalatot érint
                  6
               . Minden elbocsátás a País Vasco (ES21) NUTS 2 szintű régióban történt.

               Beavatkozási kritériumok

               6.A spanyol hatóságok e kérelmet az EGAA-rendelet 4. cikke (2) bekezdésének b) pontjában említett beavatkozási kritérium alapján nyújtották be, amely az EGAA hozzájárulását ahhoz köti, hogy egy hat hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoknál legalább 200 munkavállaló tevékenysége szűnjön meg. País Vasco (ES21) NUTS 2 szintű régióban 491 munkavállaló elbocsátására került sor.

               7.A kérelemmel összefüggő hat hónapos referencia-időszak 2020. június 2-től 2020. december 2-ig tartott.

               Az elbocsátások és a tevékenységmegszüntetések számának kiszámítása

               8.Az elbocsátott munkavállalók tevékenységének a referencia-időszak alatt bekövetkezett megszűnését a következőképpen vették figyelembe:

               –192 elbocsátás attól a naptól számítva, amelyen a munkáltató a 98/59/EK tanácsi irányelv
                  7
                3. cikke (1) bekezdésének megfelelően, írásban értesítette az illetékes hatóságot a tervezett csoportos létszámcsökkentésről. A spanyol hatóságok az értékelés Bizottság általi befejezését megelőzően megerősítették, hogy az említett 192 elbocsátás ténylegesen megtörtént; és

               –299 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               9.A támogatásra jogosult kedvezményezettek száma tehát összesen 491.

               Az elbocsátásokhoz és a tevékenység megszüntetéséhez vezető események ismertetése

               10.A szóban forgó elbocsátásokra a Covid19-világjárvány által előidézett gazdasági válság miatt került sor.

               11.A Spanyolországban 2020 második negyedévében végrehajtott szigorú korlátozó intézkedések a nem alapvető gazdasági tevékenységek és szolgáltatások korlátozását eredményezték, ami súlyosan érintette a fémágazatot. Amikor a korlátozó intézkedések enyhültek, a világjárványhoz kapcsolódó egyéb problémák, például a készlet- és nyersanyaghiány, a létesítmények Covid19 elleni protokollokhoz való hozzáigazításának nehézségei, a fertőzések és a munkavállalók bezártsága, illetve a mobilitási problémák szintén érintették a fémipari ágazatot.

               12.A Confemetal
                  8
                adatai szerint a világjárvány jelentős hatást gyakorolt a fémipari ágazatban működő vállalkozások tevékenységére és forgalmára, ami negatív következményekkel járt a foglalkoztatásra és a vállalkozások likviditására (fizetési nemteljesítés, hitelhez jutás stb.) nézve.

               13.2020-ban (az előző évhez képest) a termelés a fémipari vállalkozások 18 %-ában több mint 50 %-kal csökkent. A forgalom a vállalkozások 16 %-ánál több mint 50 %-kal csökkent. A fémipari vállalkozások egyharmadánál a termelés és a forgalom 30 % és 50 % közötti csökkenését tapasztalták
                  9
               .

               14.A fémfeldolgozási ágazat termelési, forgalmi és árindexei 2020-ban minden negyedévben csökkentek az előző év azonos időszakához képest.

                        2019

                        2020

                        Q1

                        Q2

                        Q3

                        Q4

                        Q1

                        Q2

                        Q3

                        Q4

                        Termelési index (IPIMET)

                        6,4

                        4,5

                        1,9

                        3,6

                        –9,4

                        –32,9

                        –8,2

                        –2,7

                        Fémipari forgalmi index (ICNMET)

                        4,9

                        2,8

                        –0,7

                        1,6

                        –10,4

                        –34,5

                        –8,5

                        –3,9

                        Ipari árindex (IPRIMET)

                        1,3

                        0,9

                        0,4

                        0,2

                        –0,3

                        –0,7

                        –0,5

                        0,2

               Forrás: Confemetal
                  10

               15.A tevékenység és a forgalom visszaesése elbocsátásokat eredményezett. A rövidített munkaidős foglalkoztatás
                  11
                széles körű alkalmazása ellenére a fémipari vállalkozások 14 %-ánál történt elbocsátás, ami a munkaerő 10,6 %-át érintette
                  12
               . A kérelem által érintett elbocsátások 2020 második negyedévében kezdődtek.

               Az elbocsátások várható hatása a helyi, a regionális és az országos gazdaságra és foglalkoztatásra

               16.Baszkföldön a fémfeldolgozási termékek ágazata az ipar bruttó hozzáadott értékének (GVA) 27,4 %-át teszi ki. Az ágazat relatív súlya a regionális bruttó hozzáadott érték egészében 24 % körül van. Országos szinten az iparág GVA-ja a teljes GVA 14,5 %-át teszi ki
                  13
               , míg az EU-28 átlaga 18,8 %
                  14
               .

               17.A regionális gazdaságban betöltött jelentős szerepe miatt a fémfeldolgozási termékek ágazatában tapasztalt nehézségek jelentős hatást gyakoroltak a regionális gazdaságra és a foglalkoztatásra. 2020 elején a munkanélküliség (az előző évhez képest) csökkenő tendenciát mutatott az ágazatban. A világjárvány miatt azonban 2020 márciusa óta a tendencia drasztikusan megváltozott. 2020 augusztusában 25 %-kal
                  15
                több munkanélküli volt, mint hat hónappal korábban. A foglalkoztatás szűkülése ebben az ágazatban nagyobb mértékű volt, mint az összes többi ágazatban együttvéve.

               Munkanélküliség Baszkföldön 2020-ban
                  (változás az előző évhez képest)
                  (%)

               Forrás: Lanbide – Servicio Vasco de Empleo
                  16

               18.Bár 2021 januárja és májusa között a regisztrált munkanélküliség csökkent (6,21 %), még mindig 4,6 %-kal magasabb a járvány előtti szintnél
                  17
               . Ráadásul a fellendülés nem minden csoport számára nyújt egyenlő előnyöket. 2021 májusában a tartósan munkanélküliek az összes munkanélküli 55,6 %-át tették ki (3,6 százalékponttal magasabb, mint 2021 januárjában), a legfeljebb alapfokú végzettséggel rendelkező munkanélküliek aránya pedig 60,8 % volt (1,1 százalékponttal magasabb, mint januárban).

               A változásra való felkészülés és a szerkezetátalakítás uniós minőségi keretének alkalmazása

               19.Az EGAA-támogatás iránti kérelmében Spanyolország ismertette, hogyan vették figyelembe a változásra való felkészülés és szerkezetátalakítás uniós minőségi keretrendszerében foglalt ajánlásokat. Spanyolország kiemeli a baszk szakképzési terv, a baszk foglalkoztatási stratégia és a zöld munkahelyek program kulcsfogalmait. Az Ipari Helyzet Megfigyelőközpontja figyelemmel kíséri a gazdasági helyzetet. A HOBETUZ (a folyamatos szakmai továbbképzést segítő baszk alapítvány) az aktívan foglalkoztatottak számára kínál képzést, míg az AukerabeRRi
                  18
                egy 2021-ben indított új kiközvetítési program, amelynek célja a válság sújtotta ágazatokból elbocsátott munkavállalók átképzése és átcsoportosítása. Mindkettő beépül a Lanbide (País Vasco állami foglalkoztatási szolgálat) szervezetébe. A szociális partnerek bevonását a Lanbide irányító testületében való képviseletük biztosítja, amely a regionális kormány, a szakszervezetek és a munkaadói szervezetek képviselőiből áll.

               20.Ami az elbocsátott munkavállalók támogatására irányuló, már megkezdett tevékenységeket illeti, Spanyolország jelezte, hogy a Lanbide (País Vasco Állami Foglalkoztatási Szolgálat) hozzáférést biztosított a munkavállalók számára általános szolgáltatásaihoz. A munkavállalókat arról is tájékoztatták, hogy jogosultak részt venni az AukerabeRRi kísérleti programban. Az újbóli elhelyezkedés esélyének javítására irányuló tervre
                  19
                jogosult 178 munkavállaló már részt vett a programban.

               A nemzeti vagy uniós forrásokból finanszírozott intézkedéseket kiegészítő jelleg

               21.Spanyolország megerősítette, hogy az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               22.A személyre szabott szolgáltatások összehangolt csomagja kiegészíti az egyéb nemzeti vagy uniós alapokból, például az AukerabeRRi vagy a már említett, az újbóli elhelyezkedés esélyének javítását célzó tervekből finanszírozott intézkedéseket.

               Konzultáció a megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal

               23.Spanyolország jelezte, hogy a személyre szabott szolgáltatások koordinált csomagját a szociális partnerekkel egyeztetve dolgozták ki. A korábban különböző szakmai megbeszéléseken megvitatott kérelem benyújtását a Lanbide irányító testülete a 2021. július 2-i ülésén jóváhagyta.

               24.2021. január 19-én és február 2-án további találkozókra került sor a Federación Vizcaína de Empresas del Metal (Bizkaia fémipari vállalkozásainak szövetsége), az Asociación de Empresas de Guipúzcoa – ADEGI (Gipuzkoa vállalkozói szövetsége) és a SEA-Empresas Alavesas (Araba vállalkozói szövetségei) részvételével. Mindezen munkáltatói szervezetek és az érintett klaszterszervezetek
                  20
                is hozzájárultak a javaslathoz.

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               25.Az intézkedésekben várhatóan részt vevő elbocsátott munkavállalók becsült száma 300. E munkavállalók adatai társadalmi nem, korosztály és iskolai végzettség szerinti bontásban:

                        Kategória

                        A várható kedvezményezettek
                           száma

                        Nem:

                        Férfiak:

                        265

                        (88,3 %)

                        Nők:

                        35

                        (11,7 %)

                        Nem bináris

                        0

                        (0,0 %)

                        Korcsoport:

                        30 év alattiak:

                        22

                        (7,3 %)

                        30 és 54 év közöttiek:

                        216

                        (72,0 %)

                        54 év felettiek:

                        62

                        (20,7 %)

                        Iskolai végzettség

                        Legfeljebb az általános iskola felső tagozata
                           21

                        107

                        (35,7 %)

                        Felső középfokú
                           22
                         vagy posztszekunder
                           23
                         végzettség

                        68

                        (22,6 %)

                        Felsőfokú végzettség
                           24

                        125

                        (41,7 %)

               Javasolt intézkedések

               26.Az elbocsátott munkavállalóknak nyújtandó személyre szabott szolgáltatások az alábbi intézkedéseket foglalják magukban:

               –Általános információk, üdvözlő és profilalkotó ülések: A tájékoztató ülés az első olyan intézkedés, amelyet valamennyi megcélzott kedvezményezett számára fel kell kínálni; ennek során a munkavállalók általános tájékoztatást kapnak a rendelkezésre álló szakmai tanácsadásról, képzési programokról és ösztönzőkről. Az egyéni tájékoztató ülések magukban foglalják a résztvevők profiljának meghatározását és annak a tanácsadónak a kijelölését, aki végigkíséri a munkavállalót az újbóli elhelyezkedés felé vezető folyamat során.

               –A karrier-tanácsadás kollektív és egyéni foglalkozásokon keresztül történik.

               –Intenzív álláskeresési támogatás, beleértve az álláskeresési és toborzási folyamatokkal, a helyi és regionális munkalehetőségek aktív keresésével és a munkaközvetítéssel kapcsolatos workshopokat.

               –Vállalkozás létrehozásához nyújtott támogatás: Az önálló vállalkozóvá válás iránt érdeklődő munkavállalók egyéni mentorálásban és képzésben részesülnek, amely kiterjedhet a tervezésre, megvalósíthatósági tanulmányok elvégzésére, üzleti tervek készítésére, a finanszírozási lehetőségek felkutatásában nyújtott segítségre stb.

               –Vállalkozásalapításhoz nyújtott hozzájárulás: Azok a munkavállalók, akik önálló vállalkozói tevékenységet kezdenek vagy vállalkozást indítanak, legfeljebb 8 000 EUR hozzájárulásban részesülnek az indulási költségek fedezésére.

               –Képzés: Ez magában foglalja (1) a kulcsfontosságú és horizontális kompetenciákra, például a digitális készségekre, a minőségirányításra, a foglalkozási kockázatok megelőzésére stb. vonatkozó képzést; (2) átképző szakképzés — azok számára, akik úgy döntenek, hogy a fémipari ágazaton kívül folytatják karrierjüket —, például a logisztika, raktárkezelés, építőipar és energiahatékonyság, élelmiszeripar, városi és ipari hulladékgazdálkodás, idősek szabadidős tevékenységei stb. területén; (3) szakmai továbbképzés a fémiparban keresett készségek terén, például: 3D CAD
                  25
                összeszerelés és alkatrészmodellezés; CNC
                  26
                szerszámgép-programozás; CATIA
                  27
                gépészeti tervezés; targoncák, híddaruk és emelőplatformok; finomlemez-megmunkálás és kazángyártás; hegesztés (oxi-üzemanyag, félautomata, TIG
                  28
                stb.); megmunkálás forgácseltávolítással, csiszoló megmunkálás, deformációs megmunkálás stb.; és (4) munkahelyi képzés, amelyet olyan betöltendő álláshelyekre terveztek, amelyekre nincs megfelelő jelölt. A képzés sikeres elvégzését követően az érintett munkavállalónak szerződést ajánlanak fel.

               –Részvételi, álláskeresési és képzési juttatások: Azoknak, akik részt vesznek a személyre szabott beilleszkedési programjukban meghatározott összes egyéni tanácsadáson, 300 EUR összegig terjedő részvételi támogatást irányoznak elő. Az „Intenzív álláskeresési támogatás” intézkedésben aktívan részt vevő vagy valamely képzést elvégző munkavállalók 400 EUR átalányt kapnak.

               27.Az intézkedéseket úgy tervezték, hogy összhangban legyenek a spanyol körforgásos gazdaságra vonatkozó stratégiával
                  29
               . A képzés hozzájárul az iparág digitális átalakulási folyamatának fellendítéséhez. A digitális készségekre vonatkozó képzés tartalmának meghatározásakor figyelembe vették a DESI 2020 jelentés
                  30
                következtetéseit. A csomag az EGAA-rendelet 7. cikkének (2) bekezdésével összhangban hozzájárul a digitális ipari korszakban és az erőforrás-hatékony gazdaságban szükséges horizontális készségek terjesztéséhez.

               28.A személyre szabott szolgáltatások javasolt, itt ismertetett összehangolt csomagja az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedésnek minősül. A javasolt szolgáltatások nem helyettesítik a passzív szociális védelmi intézkedéseket.

               29.Spanyolország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               30.A költségek teljes becsült összege 1 428 950 EUR, amely a személyre szabott szolgáltatásokra fordított 1 384 950 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 44 000 EUR összegű kiadásokat foglalja magában.

               31.Az EGAA-ból igényelt teljes pénzügyi hozzájárulás összege 1 214 607 EUR (az összköltség 85 %-a).

               32.A nemzeti előfinanszírozást és társfinanszírozást a baszk állami foglalkoztatási szolgálat, a Lanbide biztosítja.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           31

                        Becsült összköltség

                        (EUR)
                           32

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Általános információk. Üdvözlő és profilalkotó ülések
                           (Difusión y presentación del proyecto. Acogida)

                        300

                        406

                        121 800

                        Karrier-tanácsadás
                           (Asesoramiento y orientación laboral)

                        300

                        455

                        136 500

                        Intenzív munkakereséshez nyújtott támogatás
                           (Apoyo a la búsqueda de empleo)

                        280

                        750

                        210 000

                        Vállalkozás létrehozásához nyújtott támogatás
                           (Apoyo a personas emprendedoras)

                        20

                        1 838

                        36 750

                        Vállalkozásalapításhoz nyújtott hozzájárulás
                           (Ayuda al emprendimiento)

                        10

                        8 000

                        80 000

                        Képzés
                           (Desarrollo profesional y prácticas en empresas)

                        300

                        1 486

                        445 900

                        Részösszeg a):

                        A személyre szabott szolgáltatáscsomag százalékaránya

                        –

                        1 030 950

                        (74,44 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        Ösztönzők
                           (Ayuda por la participación)

                        300

                        1 180
                           33

                        354 000

                        Részösszeg b):

                        A személyre szabott szolgáltatáscsomag százalékaránya:

                        –

                        354 000

                        (25,56 %)

                        Az EGAA-rendelet 7. cikkének (5) bekezdése szerinti tevékenységek

                        1. Előkészítő tevékenységek

                        –

                        3 000

                        2. Irányítás

                        –

                        3 000

                        3. Tájékoztatás és nyilvánosság

                        –

                        3 000

                        4. Ellenőrzés és jelentéstétel

                        –

                        35 000

                        Részösszeg (c):

                        Százalékarány az összköltséghez képest:

                        –

                        44 000

                        (3,08 %)

                        Összköltség (a + b + c):

                        –

                        1 428 950

                        EGAA-hozzájárulás (az összköltség 85 %-a)

                        –

                        1 214 607

               33.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként azonosított intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Spanyolország megerősítette, hogy ezen intézkedések a munkakereső vagy képzési tevékenységekben részt vevő érintett kedvezményezettek tevékeny részvételétől függenek.

               34.Spanyolország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               35.Spanyolország 2021. június 11-én kezdte meg a személyre szabott szolgáltatások nyújtását az érintett kedvezményezettek részére. Az intézkedésekkel kapcsolatos kiadások ezért 2021. június 11-től a finanszírozási határozat hatálybalépését követő 24 hónapig jogosultak az EGAA pénzügyi hozzájárulására.

               36.Spanyolország számára 2021. február 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított kiadások ezért 2021. február 1-től a finanszírozási határozat hatálybalépését követő 31 hónapig támogathatók az EGAA-ból származó pénzügyi hozzájárulásból.

               Irányítási és kontrollrendszerek

               37.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Spanyolország értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek az Európai Szociális Alap Pluszt irányítják és ellenőrzik. Az irányító hatóság közreműködő szervezete a Lanbide lesz.

               Az érintett tagállam vállalásai

               38.Spanyolország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –azok az elbocsátó vállalatok, amelyek a leépítések után folytatták a tevékenységüket, eleget tettek a jogi kötelezettségeiknek és a munkavállalóikkal szemben is ennek megfelelően jártak el,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               39.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  34
                8. cikkében meghatározottaknak megfelelően 186 millió EUR.

               40.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt tevékenységek összköltségének 85 %-át kitevő 1 214 607 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               41.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás 9. pontja értelmében
                  35
               .

               Kapcsolódó jogi aktusok

               42.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 214 607 EUR összegnek az érintett költségvetési sorba történő átcsoportosításra is.

               43.A Bizottság az EGAA igénybevételéről szóló határozatra irányuló javaslatának elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet 110. cikke értelmében finanszírozási határozatnak minősül
                  36
               . A finanszírozási határozat azon a napon lép hatályba, amikor a Bizottság értesítést kap a költségvetési átcsoportosítás Európai Parlament és a Tanács általi jóváhagyásáról.

               2021/0316 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Spanyolország EGF/2021/001 ES/País Vasco metal kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  37
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  38
                és különösen annak 9. pontjára,

               tekintettel az Európai Bizottság javaslatára,

               mivel:

               (1)az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja a szolidaritás kifejezése, valamint a tisztességes és fenntartható foglalkoztatás előmozdítása az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalóknak és azoknak az önálló vállalkozóknak, akiknek a tevékenysége megszűnt, továbbá segíti őket abban, hogy a lehető leghamarabb visszatérjenek a tisztességes és fenntartható foglalkoztatáshoz.

               (2)Az EGAA éves maximális összege az (EU, Euratom) 2020/2093 tanácsi rendelet
                  39
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2021. június 25-én Spanyolország kérelmet nyújtott be az EGAA-ból igénybe vehető pénzügyi hozzájárulás iránt az Európai Unión belül folyó gazdasági tevékenységek statisztikai osztályozási rendszere (NACE)
                  40
                Rev. 2. rendszer szerinti 25. ágazatban (Fémfeldolgozási termék gyártása, kivéve gép, gépi berendezés) a spanyolországi País Vasco (ES21) statisztikai célú területi egységek nómenklatúrája (NUTS)
                  41
                2 szintű régióban történt elbocsátásokat illetően. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított feltételeknek.

               (4)Az EGAA-t ezért igénybe kell venni a Spanyolország által benyújtott kérelem alapján nyújtandó, 1 214 607 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 1 214 607 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  42*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról. HL L 270., 2019.10.24., 1. o.

                     (3)

                        HL L 393., 2006.12.30., 1. o.

                     (4)

                        Az (EU) 2021/691 rendelet 7. cikkének (5) bekezdése alapján.

                     (5)

                        A 12 hetes határidőt az (EU) 2021/691 rendelet 8. cikke (2) bekezdésének megfelelően 2021. január 1. és 2021. május 3. között felfüggesztették.

                     (6)

                        Auxiliar Troquelería SL, Calderería del Oria, Matricería Deusto, Mecanizados de la Industria Vasca SLU, Taller Mecanizado Pablo López Lacalle SL, Tratamientos Superficiales Iontech SA.

                     (7)

                        A Tanács 98/59/EK irányelve (1998. július 20.) a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (8)

                        A Confemetal a Spanyol Fémipari Szervezetek Szövetsége, amely mintegy 220 000 vállalkozást és több mint másfél millió munkavállalót képvisel.

                     (9)

                  Jelentés a Covid-19 fémágazatra gyakorolt gazdasági hatásáról.
                   2020. október
                   – https://atra.gal/files/noticias/Archivos_3680.pdf

                     (10)

                        Confemetal. 185. és 197. sz. havi hírlevél.

                     (11)

                        A csökkentett munkaidős foglalkoztatást a vállalkozások 60 %-a alkalmazta, míg rövidített munkaidőben az ágazati munkaerő fele (56,71 %) dolgozott.

                     (12)

                  Jelentés a Covid-19 fémágazatra gyakorolt gazdasági hatásáról.
                   2020. október
                   – https://atra.gal/files/noticias/Archivos_3680.pdf

                     (13)

                  https://es.statista.com/estadisticas/1220166/porcentaje-del-vab-total-en-espana-por-sector/

                     (14)

                  https://www.eustat.eus/elementos/El-32-del-VAB-industrial-esta-generado-por-sectores-de-nivel-tecnologico-alto-o-medio-alto-en-2019/not0018911_c.html

                     (15)

                  Avance de los datos del mercado laboral del año 2020
                   (2020-as munkaerőpiaci adatok).

                     (16)

                  Avance de los datos del mercado laboral del año 2020
                   (2020-as munkaerőpiaci adatok).

                     (17)

                        2020. február.

                     (18)

                  https://www.lanbide.euskadi.eus/general/-/aukeraberri/

                     (19)

                        Az újbóli elhelyezkedés esélyének javítására irányuló tervek jogi kötelezettséget jelentenek azon vállalkozások számára, amelyek 50 vagy annál több munkavállalót bocsátanak el. A program időtartama 6 hónap, amely során a vállalkozásoknak álláskeresési támogatást, karrier-tanácsadást és képzést kell kínálniuk a munkavállalók számára. A Matricería Deusto 178 elbocsátott dolgozója volt jogosult az újbóli elhelyezkedés esélyének javítására irányuló tervre.

                     (20)

                  Eraikune
                   (Baszkföld építőipari klasztere), 2021. január 26-i ülés,

                  GAIA
                   (a baszkföldi tudás- és alkalmazott technológiai iparágak társulása) és

                  Aclima
                   (Baszkföld környezetvédelmi klasztere), 2021. január 27-i ülés,

                  ACICAE
                   (Baszkföld autóipari klasztere), 2021. január 28-i ülés,

                  Clúster Energía
                   (Baszkföld energetikai klasztere), 2021. február 2-i ülés,

                  AFM
                   (a fejlett gyártással foglalkozó klaszter), 2021. március 3-i ülés, valamint

                  HEGAN
                   (Baszkföld repülőgépipari klasztere), 2021. március 4-i ülés.

                     (21)

                        ISCED 0–2

                     (22)

                        ISCED 3

                     (23)

                        ISCED 4

                     (24)

                        ISCED 5-8

                     (25)

                        Computer-aided design (CAD), azaz számítógéppel támogatott tervezés.

                     (26)

                        A CNC-programozást (Computer Numerical Control Programming: számítógépes numerikus vezérlés) a gyártók arra használják, hogy programozott utasításokat hozzanak létre a számítógépek számára a szerszámgépek irányítása céljából.

                     (27)

                        CATIA (computer-aided three-dimensional interactive application, azaz a számítógépes háromdimenziós interaktív alkalmazás rövidítése) egy többplatformos szoftvercsomag számítógépes tervezéshez (CAD), számítógépes gyártáshoz (CAM), számítógépes mérnöki tervezéshez (CAE), termékéletciklus-menedzsmenthez (PLM) és 3D-hez.

                     (28)

                        Tungsten inert gas.

                     (29)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (30)

                  https://digital-strategy.ec.europa.eu/en/policies/desi

                     (31)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel.

                     (32)

                        A végösszegek a kerekítés miatt nem egyeznek meg.

                     (33)

                        Ennek az intézkedésnek az egy résztvevőre jutó költsége csak az áttekinthetőség érdekében kerül feltüntetésre. Az ösztönzők résztvevőnkénti költsége az egyes munkavállalók egyéni helyzetétől és a különböző típusú ösztönzőkre való jogosultságuktól függ.

                     (34)

                        HL L 433., 2020.12.22., I/11. o.

                     (35)

                        HL L 433., 2020.12.22., I/29. o.

                     (36)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (37)

                        HL L 153., 2021.5.3., 48. o.

                     (38)

                        HL L 433., 2020.12.22., I/29 o.

                     (39)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433, 2020.12.22., I/11. o.).

                     (40)

                        Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).

                     (41)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról. HL L 270., 2019.10.24., 1. o.

                     (42)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.